שוודיה נטלה חלק באירוויזיון 59 פעמים החל מהצטרפותה לתחרות ב-1958, והיא נעדרה מהתחרות שלוש פעמים ב-1964, 1970 ו-1976. החל מ-1959 השיר השוודי לתחרות נבחר באמצעות תחרות טלוויזיה שנתית אשר נקראת "מלודיפסטיבלן". נכון ל-, שוודיה היא המדינה הנורדית המצליחה ביותר בתחרות, כאשר היא ניצחה 6 פעמים ב-1974, 1984, 1991, 1999, 2012 ו-2015, אחריה נורווגיה ודנמרק עם שלושה ניצחונות בתחרות כל אחת, פינלנד עם ניצחון אחד בתחרות ואיסלנד שאף פעם לא ניצחה בתחרות. שוודיה היא סגנית שיאנית מספר הניצחונות בתחרות, עם שישה ניצחונות, כשלפניה נמצאת שיאנית הניצחונות, אירלנד, עם שבעה ניצחונות בתחרות.